CELEX: 62012CN0413
Language: da
Date: 2012-09-11 00:00:00
Title: Sag C-413/12: Anmodning om præjudiciel afgørelse indgivet af Audiencia Provincial de Salamanca (Spanien) den 11. september 2012 — Asociación de Consumidores Independientes de Castilla y León

8.12.2012   
            
            
               DA
            
            
               Den Europæiske Unions Tidende
            
            
               C 379/13
            
         Anmodning om præjudiciel afgørelse indgivet af Audiencia Provincial de Salamanca (Spanien) den 11. september 2012 — Asociación de Consumidores Independientes de Castilla y León
   (Sag C-413/12)
   2012/C 379/22
   Processprog: spansk
   
      Den forelæggende ret
   
   Audiencia Provincial de Salamanca
   
      Parter i hovedsagen
   
   
      Sagsøger: Asociación de Consumidores Independientes de Castilla y León
   
      Præjudicielle spørgsmål
   
   
               1)
            
            
               Tillader den forbrugerbeskyttelse, der sikres i Rådets direktiv 93/13/EØF om urimelige kontraktvilkår i forbrugeraftaler (1), at Audiencia Provincial, i sin egenskab af national appelret, og til trods for, at der ikke er hjemmel herfor i den nationale lovgivning, behandler den iværksatte appel af den af førsteinstansretten trufne afgørelse, hvorefter en ret ved sagsøgtes hjemsted tillægges stedlig kompetence til at behandle et søgsmål med påstand om forbud anlagt af en forbrugerorganisation, som udøver sine aktiviteter på et begrænset geografisk område, ikke er tilknyttet andre sammenslutninger eller forbund, og har et begrænset budget og et begrænset antal medlemmer?
            
         
               2)
            
            
               Skal artikel 4, 12, 114 og 169 i traktaten og artikel 38 i Den Europæiske Unions charter om grundlæggende rettigheder, sammenholdt med direktiv 93/13 og Domstolens retspraksis vedrørende det høje forbrugerbeskyttelsesniveau, samt den effektive virkning af direktiverne og principperne om ækvivalens og effektivitet, fortolkes således, at den stedlige kompetence til at behandle et søgsmål med påstand om, at der nedlægges forbud mod anvendelsen af urimelige kontraktvilkår af hensyn til beskyttelsen af forbrugernes og brugernes kollektive eller generelle interesser, som er anlagt af en forbrugerorganisation, der udøver sine aktiviteter på et begrænset geografisk område, ikke er tilknyttet andre sammenslutninger eller forbund, og har et begrænset budget og et begrænset antal medlemmer, skal tillægges retten på denne organisations hjemsted, og ikke retten på det sted, hvor sagsøgte har sit hjemsted?
            
         
      (1)  Af 5.4.1993, EFT L 95, s. 29.